 OSJEČKO-BARANJSKA ŽUPANIJA, OIB: 10383308860, Osijek, Trg Ante Starčevića 2 (u daljnjem tekstu: Županija), koju zastupa županica Nataša Tramišak
i

NAZIV UDRUGE, OIB: ____________, ADRESA (u daljnjem tekstu: Korisnik), koju zastupa predsjednik ____________________

sklopili su sljedeći 

UGOVOR 

o financiranju projekta/programa udruge 
________________________________


Članak 1.
Ovim Ugovorom uređuju se međusobni odnosi između Županije i Korisnika u financiranju projekta/programa udruge pod nazivom _______________________, a slijedom Plana financiranja programskih aktivnosti udruga sredstvima Proračuna Osječko-baranjske županije u 2026. godini (KLASA: , URBROJ: ) kojeg je donijela Županica _____________ 2026. godine.


Članak 2.
Županija se obvezuje u 2026. godini sudjelovati u financiranju projekta/programa, iz članka 1. ovog Ugovora, u iznosu od _________ eura (slovima: __________________).

Sredstva iz stavka 1. doznačit će se na IBAN Korisnika po potpisivanju ovog Ugovora.

Članak 3.
Prije potpisivanja Ugovora, Korisnik je obvezan Županiji dostaviti:
· uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja programa/projekta, ne starije od 6 mjeseci,
· obrazac izjave o nepostojanju dvostrukog financiranja i
· privolu za prikupljanje osobnih podataka.

Članak 4.
Korisnik se obvezuje namjenski koristiti doznačena sredstva te dostaviti Upravnom odjelu za zdravstvo, socijalnu skrb i hrvatske branitelje Osječko-baranjske županije opisno i financijsko izvješće o namjenskom trošenju te o vrednovanju provedenog projekta/programa na propisanim obrascima, putem elektroničkog sustava izvještavanja dostupnog na poveznici https://e-usluge.zio.hr/obz, u roku trideset dana od izvršenja programa i projekta: 

1. opisno izvješće (Ud3), 
1. financijsko izvješće (Ud4) u kojemu treba prikazati sve izvore prihoda i sve rashode po izvorima prihoda za tu namjenu, uz detaljno dokumentiranje svih troškova i priloge:
· za bezgotovinska plaćanja: preslike računa  koji glase na korisnika potpore te pripadajuće bankovne izvode,
· za gotovinska plaćanja: preslike računa koji glase na korisnika potpore, preslike isplatnica iz blagajne i blagajničkog izvješća,
· ostalu dokumentaciju: preslike putnih naloga s pripadajućim prilozima, preslike dokumenata na temelju kojih su obavljena plaćanja (ugovori, sporazumi, obračuni honorara, otpremnice, radni nalozi, tehničke specifikacije) i slično, 
1. vrednovanje projekta/programa (Ud5) i
1. dokaze o provedbi aktivnosti (potpisne liste, liste sudionika, fotografije s događaja, primjerke publikacije, analize medijskog publiciteta i drugo).

Članak 5.
U slučaju manjeg utroška sredstava od doznačenih za projekt iz članka 1. ovog Ugovora, razliku sredstava Korisnik će vratiti u Proračun Županije najkasnije do 31. prosinca 2026. godine.

Članak 6.
Upravni odjel za zdravstvo, socijalnu skrb i hrvatske branitelje Osječko-baranjske županije ima pravo obaviti neposrednu kontrolu namjenskog trošenja sredstava terenskim posjetom u prostorijama Korisnika ili zatražiti dostavu svih raspoloživih podataka od Korisnika potpore.

U slučaju da se utvrdi nenamjensko korištenje sredstava Korisnik se obvezuje sredstva vratiti u Proračun Županije u roku od 8 dana od dana zaprimanja zahtjeva Županije za povrat sredstava.

Članak 7.
Korisnik se obvezuje pravodobno izvijestiti Županiju o eventualnim objektivnim smetnjama koje onemogućuju ili znatno otežavaju realizaciju ovog Ugovora.

Članak 8.
Korisnik se obvezuje javno isticati/objavljivati činjenicu da je projekt/program financiran/sufinanciran sredstvima Proračuna Županije.

Članak 9.
Eventualne sporove koji proisteknu glede prava i obveza iz ovog Ugovora ugovorne strane će rješavati prvenstveno sporazumno, a u protivnom ugovaraju nadležnost stvarno nadležnog suda u Osijeku.

Članak 10.
Na pitanja koja nisu regulirana ovim Ugovorom primjenjuju se odredbe Zakona o obveznim odnosima i odredbe drugih propisa kojima se reguliraju odnosi između davatelja financijskih sredstava iz javnih izvora i korisnika tih sredstava koji provode programe i projekte od interesa za opće dobro.

Članak 11.
Ugovor se primjenjuje nakon što ga potpišu obje ugovorne strane.

Članak 12.
Ugovor je sačinjen u 3 (tri) istovjetna primjerka od kojih 2 ugovora zadržava Županija, a 1 (jedan) primjerak zadržava Korisnik.


                                                                                                            KLASA: 
                                                                                                            URBROJ: 
                                                                                                            U Osijeku, 




                 ZA KORISNIKA                                                                               ZA ŽUPANIJU                                                                     
                                                                               
    osoba ovlaštena za zastupanje udruge                                                                ŽUPANICA
                                                                                                                                
									         Nataša Tramišak
     									                                                                        
	       						
              
                 					        
